Sag om ophævelse af forældremyndighed over fælles barn
Ret: Retten i Svendborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I SVENDBORG
DOM

afsagt den 19. januar 2022

Sagen er behandlet for lukkede døre.

Sag BS-34324/2021-SVE

Mor
(advokat Birgitte Kirkegaard)

mod

Far
(advokat Jesper Gad)

Denne afgørelse er truffet af Dommer.

Sagens baggrund og parternes påstande

Familieretten har modtaget sagen den 14. september 2021.

Mor har fremsat påstand om, at den fælles forældremyndighed over Barn, født
Dato, ophæves, og at hun skal have forældre-myndigheden alene, subsidiært at
Barn, født Dato, skal have bopæl hos hende.

Far har fremsat påstand om frifindelse for så vidt angår Mors påstand om
forældremyndighed.

Dommen indeholder ikke en fuldstændig sagsfremstilling, jf. retsplejelovens §
218 a.



/

2

Oplysningerne i sagen

Parterne har fælles forældremyndighed i henhold til lov.

Barn på 9 år har ikke været til en yderligere børnesamtale, idet familie-retten
henset til hans alder og omstændighederne i sagen har vurderet, at han skulle
skånes herfor, da han er i en sårbar situation.

Barn bor hos sin mor. Parterne ophævede samlivet i forbindelse med, at faren
blev anholdt, varetægtsfængslet og senere dømt for overgreb på Barns storesø-
ster. Faren sidder p.t. og afsoner dommen på 2 års fængsel.

Familieretten har indhentet udtalelse fra Kommune af 7. ja-nuar 2022 samt
udtalelse fra Skole af 12. januar 2022. Skolen angiver i deres udtalelse, at Barn
ikke er i skole, hvorfor de ikke har mulighed for at ud-tale sig.

Af udtalelse fra Kommune af 7. januar 2022 fremgår følgende:

”Der er startet familiebehandling op 25.10.21 med 2 ugentlige besøg hos
mor og Barn. Far er i fængsel og Barn ser ikke far.

I familiebehandlingen arbejdes der frem mod følgende mål:

 at mor er tydelig i sin rolle som mor, herunder at forventningerne
til Barn er klare

 at mor skaber faste rutiner i hverdagen

Mor har aflyst familiebehandlingen 5 gange i løbet af november/decem-
ber – nogle gange pga sygdom og andre gange pga at Barn havde haft
dårlige nætter, hvor Barn er faldet sent i søvn eller er vågnet om natten.

Til opstartsmødet i hjemmet taler socialrådgiver og ut. kun med mor. Barn
sidder på værelset – Barn har indrettet en lille krog med puder på sit
værelse ved siden af sengen, hvor han sidder med sin chrome-book fra
skolen. Barn ser tegnefilm eller youtube på chrome-book´en. Selvom både
socialrådgiver og ut henvender sig til Barn i forbindelse med opstartsmø-
det, svarer Barn ikke.

Når ut de efterfølgende to uger kommer på besøg i hjemmet, går Barn på
værelset. Ut går ved hvert besøg i familien, ind til Barn og siger hej og in-
viterer ham med i stuen – Barn bliver siddende på værelset. Barn siger
ikke noget til ut disse gange. Ut kan efter nogle gange få ham til at række
en hånd i vejret, hvis han er enig i det ut siger.
Efter et par uger sidder Barn i sofaen, da ut kommer. Han spiller bil-spil på
telefonen. Når ut spørger ham om noget eller henvender sig direkte til



/

3

ham, kigger han for det meste ned i spillet eller på mor, der sidder ved si-
den af. Enkelte gange svarer han med lidt længere sætninger i stedet for
bare ”ja” eller ”mm” . Det opleves som om det er nemmest for Barn at
svare med hele sætninger, når det handler om spillet.

Barn er ikke i skole og har kun været i skole nogle få gange siden som-
merferien.
Barn kan ikke selv sætte ord på hvorfor og hvad der er svært ved at
komme i skole, når ut spørger. Mor fortæller, at hun har en ide om, at det
kan handle om, at det er fordi de andre drenge spørger, hvorfor Barn ikke
er sammen med far.
Mor fortæller, at Barn oplever sig selv som dum – både i forhold til det
faglige i skolen, men også fordi han ikke er i skole. Ut oplever det er svært
for Barn at tale om følelser.
I øjeblikket har Barn ikke nogen kontakt med andre kammerater. Han går
ikke til en fritidsaktivitet.

I familiebehandlingen har ut til tider haft forskellige fælles aktiviteter
med, som Barn og mor skal være med i – eksempelvis faglige aktiviteter,
samarbejdsøvelser mm. Barn har været med nogle gange og andre gange
har han meldt helt fra på aktiviteterne. Ut oplever, at Barn er mere med for
hver gang ut kommer i hjemmet.

Mor fortæller, at hun tænker Barn kan være nervøs ved aktiviteter - om
han kan finde ud af det og om han laver fejl og han kan tænke: hvad nu,
hvis der er nogen, der retter mig.

I samtale med mor er vi blandt andet kommet ind på at mor er for blød-
søden i forhold til krav til Barn. Mor fortæller, at det har hun altid været.
Mor fortæller, at far har været meget hård - både overfor mor, men også
over for børnene.
Mor fortæller, at de (Barn og mor) har hørt fra far, at de ikke kan finde ud
af noget og de kan ingenting. Mor tænker det er derfor hun er blød - og for
blød i forhold til Barn.
Ut har i samtalerne med mor blandt andet talt med mor om selvtillid og
selvværd.
Mor fortæller, hun ikke synes, at Barn har noget selvværd. Mor fortæller,
at hun også selv mangler selvværd.

I familiebehandlingen er de næste læringsskridt for mor:

 at fastholde de aftalte pligter for Barn at være større end Barn
(Circle Of Security)”

Far er ved ankedom af 4. november 2021 idømt fængsel i 2 år for overtrædelse
af straffelovens § 210, stk. 3, jf. stk. 1, jf. § 21, og § 223, stk. 2, jf. § 225, jf. §
21, § 232, og § 235, stk. 2. Forholdene er alle, bortset fra besid-



/

4

delse af børneporno, begået overfor Barns storesøster, fra hun var 12 år gammel
og frem til kort efter hendes 18-års fødselsdag.

Far har forklaret, at han har søgt om prøveløsladelse til marts 2022.

Forklaringer

Mor og Far har afgivet forklaring til retsmødet den 10. januar 2022, hvilke
fremgår af retsbog med samme datering, hvortil henvises.

Familierettens begrundelse og resultat

Denne sag drejer sig alene om forældremyndighed, idet moren, Mor har nedlagt
påstand om eneforældremyndighed over Barn på 9 år. Far har påstået frifindelse.

Da faren er idømt 2 års ubetinget fængsel for overtrædelse af blandt andet flere
delikter i straffelovens kapitel 24, følger det af forældreansvarslovens § 4a stk. 1,
at en forælder, der er idømt ubetinget straf for overtrædelse af blandt andet disse
bestemmelser ikke kan have del i forældremyndigheden, medmindre det er bedst
for barnet. Forholdene er begået overfor Barns helsøster over en læn-gere
periode flere gange. Faren er fortsat under afsoning af dommen, og det vi-des
ikke, om han vil kunne prøveløslades. Han vil ifølge parternes forklaring ikke
kunne flytte ind hos moren og Barn, når han prøveløslades, idet parterne
ophævede samlivet, da han blev varetægtsfængslet. Barn har desuden ikke øn-
sket kontakt med sin far under dennes fængsling.

Der er efter rettens opfattelse ingen tvivl om, at Barn, der bor sammen med sin
mor, er i alvorlig mistrivsel, ligesom det er meget bekymrende, at han ikke har
været i skole i mere end ½ år. Der er imidlertid intet i sagen, der tyder på, at det
vil være bedst for Barn at fravige udgangspunktet i forældreansvarslovens § 4a.

Derfor konkluderes det, at den fælles forældremyndighed over Barn ophæves, jf.
forældreansvarslovens § 11, jf. § 4a, og tillægges moren alene.

THI KENDES FOR RET:

Den fælles forældremyndighed over Barn, født Dato ophæ-ves, og Mor skal
have forældremyndigheden alene.

Ingen af parterne betaler sagsomkostninger til den anden part eller til statskas-
sen.



/

 




/